Številka: 1004-253/2023-2

Datum: 16. 11. 2023

Na podlagi 57. člena Zakona o javnih uslužbencih (Uradni list RS, št. 63/07 - uradno prečiščeno besedilo, 65/08, 69/08-ZTFI-A, 69/08-ZZavar-E in 40/12 - ZUJF) **Finančna uprava Republike Slovenije,** objavlja interni natečaj za zasedbo enega prostega delovnega mesta:

**na Finančnem uradu Koper v Oddelku za izvršbo 1**

**FINANČNI IZTERJEVALEC VIŠJI SVETOVALEC (šifra 40692)**

Naloge na uradniškem delovnem mestu se opravljajo v nazivu finančni izterjevalec višji svetovalec III, II, I.

Osnovni plačni razred delovnega mesta je 38. plačni razred, to je 1.964,17 EUR bruto.

***Pogoji za zasedbo delovnega mesta:***

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 2 leti delovnih izkušenj na zahtevani stopnji izobrazbe,
* opravljeno obvezno usposabljanje za imenovanje v naziv,
* osnovna raven jezika narodne skupnosti,
* opravljen strokovni izpit iz upravnega postopka druge stopnje.

***Posebni pogoji in dodatna znanja:***

* strokovni izpit po Zakonu o finančni upravi:
* splošni strokovni izpit za opravljanje nalog finančne uprave – opravi se lahko v 6 mesecih po premestitvi na delovno mesto,
* strokovni izpit iz finančne izvršbe – opravi se lahko v 1 letu po premestitvi na delovno mesto,
* preizkus znanja za vodenje prekrškovnega postopka in izdajo plačilnega naloga – opravi se lahko v 6 mesecih po premestitvi na delovno mesto.

***Opis nalog:***

* pregled poslovne dokumentacije dolžnika za ugotovitev odprtih terjatev in premoženja dolžnika
* ugotavljanje finančnih tokov poslovanja dolžnikov zaradi ugotovitve najugodnejšega načina poplačila oziroma dejanskega poplačila dolga
* zahtevnejše ugotavljanje premoženja dolžnika
* pripravljanje sklepov o izvršbi na dolžnikove premičnine, denarne terjatve in vrednostne papirje
* pripravljanje predlogov prijave državnemu tožilstvu zaradi odtujitve, poškodovanja ali uničenja zarubljenega premoženja
* izvajanje najzahtevnejših rubežev in najzahtevnejših postopkov prodaje premičnin
* obravnavanje najzahtevnejših pritožb in drugih vlog dolžnikov
* pripravljanje predlogov za odpis obveznosti
* ugotavljanje neizterljivosti
* pripravljanje zahtevkov za pomoč Policije
* pripravljanje predlogov za zavarovanje terjatev z vknjižbo zastavne pravice na dolžnikovih nepremičninah oziroma deležih družbenika
* pripravljanje predlogov za izvršbo na dolžnikove nepremičnine oziroma deležih družbenika
* pripravljanje predlogov za uvedbo stečajnega postopka nad dolžnikom
* vodenje prekrškovnega postopka pred izdajo odločbe o prekršku in izdaja plačilnega naloga
* vodenje in odločanje v najzahtevnejših ponovnih postopkih
* pripravljanje strokovnih gradiv
* izobraževanje, izpopolnjevanje in usposabljanje uslužbencev
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni

Javni uslužbenci, ki se bodo prijavili na prosto delovno mesto, **morajo imeti sklenjeno delovno razmerje za nedoločen čas, na uradniškem delovnem mestu v organih državne uprave ali drugih organih**, ki so po sporazumu z Vlado RS vstopili v interni trg dela.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. [58/](http://www.uradni-list.si/1/objava.jsp?sop=2007-01-3411)03, s spremembami in dopolnitvami), se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

**Prijava mora vsebovati:**

1. izjavo kandidata o nazivu delovnega mesta, ki ga zaseda ter naziv organa, v katerem ima sklenjeno delovno razmerje,
2. izjavo kandidata, da ima sklenjeno delovno razmerje za nedoločen čas in da zaseda uradniško delovno mesto,
3. pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
4. pisno izjavo kandidata o osnovni ravni znanja jezika narodne skupnosti,
5. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
6. pisno izjavo kandidata o opravljenem obveznem usposabljanju za imenovanje v naziv,
7. pisno izjavo kandidata o opravljenem strokovnem izpitu iz upravnega postopka druge stopnje,
8. pisno izjavo kandidata, da za namen natečajnega postopka dovoljuje Finančni upravi Republike Slovenije pridobitev podatkov iz zgoraj navedenih izjav, iz centralne kadrovske evidence oziroma iz kadrovske evidence organa, v katerem opravljate delo.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava naj vsebuje kratek življenjepis, kjer uslužbenec opiše vsa področja dela, ki jih je do sedaj pokrival. Kandidat naj v prijavi poleg formalne izobrazbe navede tudi druga znanja in veščine, ki jih je pridobil.

Natečajna komisija bo strokovno usposobljenost kandidatov presojala na podlagi priloženih dokazil oziroma v skladu z merili in metodami.

Izbran kandidat bo premeščen na delovno mesto za nedoločen čas, s polnim delovnim časom.

Kandidat, v roku **8 dni** po objavi, vloži prijavo v pisni obliki (lahko na priloženem obrazcu [Vloga](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) za zaposlitev in izjavi), ki jo pošlje na naslov, kjer se bo delo opravljalo, **Finančna uprava RS, Finančni urad Koper, Piranska cesta 2, 6000 Koper** ali na[**kp.fu@gov.si**](mailto:kp.fu@gov.si)**.**

Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

Obvestilo o končanem postopku internega natečaja bo objavljeno na portalu [Delovna mesta | GOV.SI](https://www.gov.si/zbirke/delovna-mesta/).

Za dodatne informacije o vsebini dela se lahko obrnete na Barbaro Stančič, tel. št.: 05/610 8085.

Dodatne informacije o formalni izvedbi postopka prejmete pri Kristini Korošec Klarić, 01/478-2727.

V besedilu internega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Pripravila:

Nuša Marguč,

svetovalka I

Natalija Radelj Mehle, vodja kadrovskega poslovanja

Objava:

* portal GOV.si

Priloga:

* vloga za zaposlitev in izjava